b'\n_START_ARTICLE_\nEkscesas (statistika)\n_START_PARAGRAPH_\nEkscesas \xe2\x80\x93 statistin\xc4\x97 duomen\xc5\xb3 aib\xc4\x97s charakteristika, lyginanti skirstinio da\xc5\xbeni\xc5\xb3 kreiv\xc4\x97s vir\xc5\xa1\xc5\xabn\xc4\x97s a\xc5\xa1trumo laipsn\xc4\xaf su normaliojo skirstinio kreiv\xc4\x97s vir\xc5\xa1\xc5\xabn\xc4\x97s a\xc5\xa1trumu. Kai E>0, nagrin\xc4\x97jama kreiv\xc4\x97 turi a\xc5\xa1tresn\xc4\x99 vir\xc5\xa1\xc5\xabn\xc4\x99, negu galima tik\xc4\x97tis esant normaliajam skirstiniui. Kai E<0, ji ma\xc5\xbeiau a\xc5\xa1tri. Ekscesas apskai\xc4\x8diuojamas pagal formul\xc4\x99_NEWLINE_ E = {1 \\over n D^2} \\sum_{i=1}^n{ (x_i - \\bar{x})^4} - 3 ,_NEWLINE_\xc4\x8dia n \xe2\x80\x93 matavim\xc5\xb3 skai\xc4\x8dius,  \\bar{x}  \xe2\x80\x93 matavim\xc5\xb3 aritmetinis vidurkis, D \xe2\x80\x93 matavim\xc5\xb3 dispersija. Jei trejetas neb\xc5\xabt\xc5\xb3 atimamas, Gauso skirstinio vir\xc5\xa1\xc5\xabn\xc4\x97s a\xc5\xa1trumas b\xc5\xabt\xc5\xb3 lygus trims._NEWLINE_Skirstinys, kurio ekscesas ma\xc5\xbeesnis nei normaliojo, vadinamas platikurtiniu. Jei jis didesnis, skirstinys vadinamas leptokurtiniu. Skirstinys, kurio ekscesas nesiskiria nuo normaliojo skirstinio eksceso, vadinamas mezokurtiniu._NEWLINE_Pana\xc5\xa1iai skai\xc4\x8diuojama charakteristika, rodanti duomen\xc5\xb3 skirstinio asimetri\xc5\xa1kum\xc4\x85, yra Asimetrijos koeficientas.'